
REFERAT DE APROBARE A PROIECTULUI DE HOTĂRÂRE
privind modificarea HCL nr. 64/01.03.2022 privind aprobarea documentației tehnico-economice revizuite, a indicatorilor tehnico-economici - faza PT şi a  Devizului General pentru obiectivul de investiții 
„Reabilitare termică imobil, str. Arieș nr. 20”


1. Descrierea situației actuale
Pentru obiectivul de investiţii "Reabilitare termică imobil str. Arieș, nr.20", s-a depus documentaţia tehnico-economică spre finanţare în cadrul Programului Operaţional Regional 2014-2020, Axa prioritară 3, Prioritatea de investiţii 3.1, Operaţiunea A - Clădiri Rezidenţiale, în baza căreia a fost semnat contractul de finanțare nr. 4246/20.05.2019. 
Prin Hotărârea nr. 64 din data de 01.03.2022 Consiliul Local a aprobat  documentația tehnico-economică revizuită, indicatorii tehnico-economici - faza PT şi Devizul General  pentru obiectivul de investiții "Reabilitare termică imobil str. Arieș, nr.20".
	
Având în vedere că:
· În data de 25.03.2022 a fost publicat în SEAP ( www.e-licitatie.ro) anunțul de participare simplificat nr. SCN1103633 pentru atribuirea contractului de execuție lucrări pentru obiectivul de investiții susmenționat, iar la termenul limită pentru primirea ofertelor  din data de 18.04.2022 nu a fost depusă în SEAP nicio ofertă, conform adresei Biroului Achiziții Publice nr. SC2022-6340/19.04.2022, procedura de achiziție publică a fost anulată.
· De la data întocmirii devizelor care au stat la baza documentației tehnico-economice depuse în SEAP, au trecut 3 luni, iar prețurile materialelor de construcții, a combustibililor, etc.,  au crescut semnificativ, pentru a atrage interesul operatorilor economici de a depune oferte pentru contractul de execuție lucrări, prin adresa cu nr. SC2022-9748/20.04.2022 s-a solicitat proiectantului  necesitatea actualizării devizelor în concordanță cu prețurile de pe piață.
·  În vederea asigurării implementării proiectului și ținând cont de cele prezentate mai sus rezultă necesitatea actualizării Devizului General;

2. Schimbari preconizate și rezultate așteptate
Obiectivul general al proiectului îl reprezinta cresterea eficientei energetice la blocul de locuinţe din Municipiul Timisoara, str. Aries nr.20, prin realizarea unor lucrari de intervenţie care determina diminuarea consumurilor energetice pentru încalzirea apartamentelor, în condiţiile asigurarii si menţinerii climatului termic interior, prin limitarea pierderilor de caldura catre mediul exterior precum si ameliorarea aspectului urbanistic al localitaţii. 
În urma realizării lucrărilor de intervenții propuse prin proiect, se urmărește atingerea următorilor indicatori:
1. Îmbunătăţirea condiţiilor de confort termic interior pentru clădirea rezidențială/apartamentele supuse reabilitării (120 apartamente).
2. Creșterea eficienţei energetice în clădirea care face obiectul proiectului, prin scăderea consumului anual specific de energie cu 74,60 kWh/m2/an.
3. Creșterea nivelului de protecţie a mediului înconjurător prin scăderea emisiilor de gaze cu efect de seră cu 122,26 echivalent tone CO2.
      
3. Concluzii
Urmare a celor prezentate mai sus, considerăm oportună aprobarea Proiectului de hotărâre privind privind modificarea HCL nr. 63/01.03.2022 privind aprobarea documentației tehnico-economice revizuite, a indicatorilor tehnico-economici - faza PT și a Devizului General  pentru obiectivul de investiții ”Reabilitare termică imobil, str. Arieș nr.20”.

